4. การวิจัยและพัฒนา

กลุ่มบริษัทนำระบบเทคโนโลยีและสารสนเทศอันทันสมัยมาประยุกต์ใช้ในการบริหารงานตั้งแต่ปี2525
โดยมีการปรับปรุงและพัฒนาขั้นตอนการดำเนินงานและการให้บริการที่มีประสิทธิภาพอย่างต่อเนื่องเพื่อให้สอดคล้องกับสภาวะแวดล้อมในปัจจุบันอันจะทำให้กลุ่มบริษัทเป็นผู้นำในธุรกิจเช่าซื้อและสร้างความสะดวก
รวดเร็ว และความพึงพอใจให้กับลูกค้า

กลุ่มบริษัทได้พัฒนาและปรับปรุงระบบเทคโนโลยีสารสนเทศเพื่อเป็นการสนับสนุนการขยายตัวของธุรกิจในช่วงปี
2549-2550 ดังนี้

1.
การปรับปรุงระบบคอมพิวเตอร์และเครือข่ายทั้งสำนักงานใหญ่และสาขาต่างจังหวัดให้อยู่ในรูปแบบมาตรฐาน
เพื่อให้ง่ายต่อการดำเนินกิจการและการบำรุงรักษา
ซึ่งทำให้เกิดประสิทธิภาพและประสิทธิผลในการดำเนินธุรกิจ
มีการทำงานและการประสานงานที่รวดเร็วยิ่งขึ้น สามารถตอบสนองต่อความต้องการของลูกค้า
และสร้างความพึงพอใจให้กับลูกค้า พนักงานและผู้บริหาร
นอกจากนี้นำเทคโนโลยีเครือข่ายคอมพิวเตอร์แบบไร้สายมาใช้ในสำนักงานเพื่อให้การทำงานบนระบบคอมพิวเตอร์สะดวกและคล่องตัวมากยิ่งขึ้น

2. การเชื่อมโยงระบบเครือข่ายคอมพิวเตอร์ระหว่างสำนักงานใหญ่และสาขาต่าง ๆ
ในต่างจังหวัดทุกสาขา โดยใช้เทคโนโลยีอันทันสมัยและมีเสถียรภาพสูง เช่น Virtual Lease
Line บนระบบ MPLS ซึ่งสามารถรับส่งข้อมูลด้วยความเร็วสูงและปลอดภัย
ส่งผลให้สาขาทั่วประเทศสามารถรับส่งข้อมูลต่าง ๆ ได้อย่างรวดเร็ว เช่น
สามารถตรวจสอบคุณสมบัติของผู้เช่าซื้อได้ทันทีจากสาขาต่างๆ
ทั้งนี้ยังสามารถช่วยลดค่าใช้จ่ายในการติดต่อสื่อสารและค่าใช้จ่ายในการจัดส่งเอกสาร โดยการใช้
Electronic-Mail (E-mail) , Voice Phone (VoIP)
และกล่องโทรทัศน์วงจรปิดผ่านระบบเครือข่ายดังกล่าว

1.  มีการพัฒนาซอฟต์แวร์ประยุกต์เพื่อช่วยให้การดำเนินธุรกิจมีประสิทธิภาพ ตามแผนงาน
    เพื่อสนับสนุนการทำงาน ดังนี้

-   ระบบใบคำขอเช่าซื้อแบบ Online ผ่านเว็บ

-   ระบบ Customer Relationship Management (CRM)
    ในการส่งเสริมขบวนการในการติดต่อสัมพันธ์ระหว่างบริษัทและลูกค้า
    เพื่อให้สามารถเข้าถึงและใกล้ชิดกับลูกค้า
    และทราบถึงความต้องการและตอบสนองความต้องการได้อย่างรวดเร็วและเป็นที่พึงพอใจ

-   มีการปรับปรุง Web Site
    ของบริษัทใหม่ให้ทันสมัยและน่าสนใจมากขึ้นอีกทั้งมีการเพิ่มเติมข้อมูลและข่าวสารเพื่อให้ลูกค้าและนักลงทุนทราบความเคลื่อนไหวและสถานะของบริษัทอยู่ตลอด

-   มีการพัฒนาระบบพิมพ์ใบแจ้งหนี้และใบเสร็จรับเงินสำหรับลูกค้าผ่านเว็บ
    เพื่อเพิ่มความสะดวกสบายให้กับลูกค้าที่ต้องการพิมพ์เอกสารสำคัญด้วยตนเองตลอด 24
    ชั่วโมงผ่านเว็บของบริษัท

-   ระบบรวมเอกสารสำคัญจัดส่งให้ลูกค้าเข้าด้วยกัน
    เพื่อลดต้นทุนและการซ้ำซ้อนในการจัดพิมพ์และการจัดส่ง

-   ระบบ Supply Chain Management โดยเชื่อมต่อกับธนาคารชั้นนำ และ Counter
    Service และ Pay Point ในการรับชำระเงิน และ National Credit bureau
    ในการตรวจสอบข้อมูลลูกค้า

-   ระบบงานของการติดตามหนี้ที่รวดเร็ว ใกล้ชิดกับลูกค้า โดยมีการพัฒนาหน่วยงาน Call
    Center ให้มีประสิทธิภาพทั้งด้านโปรแกรมคอมพิวเตอร์และการพัฒนาบุคลากร
    ทั้งนี้มีการเชื่อมต่อกับอุปกรณ์ PBX อันจะทำให้สามารถบริการลูกค้าได้มากขึ้น
    ทั้งยังได้รับข้อมูลซึ่งสามารถนำไปเพิ่มประสิทธิภาพในการบริหาร Call Center ให้มีคุณภาพ
    และ ตอบสนองความต้องการของลูกค้าได้ดีขึ้น

-   ขยายการทำงานแบบ Online ไปยังสาขาในส่วนภูมิภาคมากขึ้น เช่น ระบบการโอนรถ
    ระบบควบคุมสินค้าคงคลัง ระบบควบคุมทางด้านการเงิน

-   พัฒนาประสิทธิภาพของระบบควบคุมคลังสินค้า โดย การใช้ รหัสควบคุมสินค้า
    และใช้อุปกรณ์เคลื่อนที่ (PDA) ในการบันทึกและตรวจสอบตำแหน่งที่เก็บของสินค้า
    ซึ่งทำให้สามารถค้นหาและควบคุมสินค้าได้ดีขึ้น

-   ซอฟต์แวร์ประยุกต์สำหรับระบบสนับสนุนอื่น ๆ
    อันทันสมัยเพื่อใช้ในการบริหารงานภายในอย่างมีประสิทธิภาพ เช่น
    ซอฟต์แวร์ประยุกต์สำหรับการ Scan เอกสารต่าง ๆ ไว้ในระบบคอมพิวเตอร์
    เพื่อลดปริมาณและสถานที่จัดเก็บเอกสาร รวมทั้งง่ายต่อการค้นหา
    ซอฟต์แวร์ประยุกต์สำหรับการบริหารทรัพยากรบุคคลด้วย Finger Scan เป็นต้น

นอกจากนี้กลุ่มบริษัทมีการกำหนดแผนการดำเนินงานของปี 2551
และแผนแม่บทด้านเทคโนโลยีสารสนเทศอย่างชัดเจนในการพัฒนาและปรับปรุงระบบการดำเนินงานโดยใช้เทคโนโลยีอันทันสมัยเพื่อเป็นการสนับสนุนการขยายตัวของธุรกิจในอนาคต
ดังนี้

1.  ปรับปรุงระบบการให้บริการแบบเบ็ดเสร็จ ณ จุดเดียว (One-stop Service)
    ให้มีประสิทธิภาพมากขึ้น เพื่อให้ลูกค้าสะดวกสบายและได้รับการบริการที่รวดเร็วขึ้น
    และปรับปรุงการดำเนินงานภายในด้านการบริการลูกค้าให้กระชับและรวดเร็ว

2.  การพัฒนาระบบ Enterprise Resource Planning โดยเชื่อมต่อระบบสารสนเทศ
    ที่กระจัดกระจายในส่วนต่าง ๆ ให้เป็นหนึ่งเดียว
    ซึ่งสามารถจะขยายการใช้งานของระบบสารสนเทศ ง่ายต่อการรวบรวม
    และใช้ข้อมูลร่วมกันในทุก ๆ ฝ่ายขององค์กร อีกทั้งยังสามารถสร้างระบบสนับสนุนพิเศษ
    ช่วยในการตัดสินใจของผู้บริหารต่อไป

3.  การพัฒนาระบบ Supply Chain Management
    โดยการสร้างเครือข่ายการทำงานร่วมกับกลุ่มพันธมิตรทางการค้าแบบครบวงจรเพิ่มมากขึ้น
    เพื่อส่งเสริมขบวนการดำเนินการระหว่างองค์กรให้เป็นไปอย่างรวดเร็วและมีประสิทธิภาพ

4.  การพัฒนาระบบ Business Intelligence โดยการสร้างคลังข้อมูล (Data Warehouse)
    เพื่อใช้ในการวิเคราะห์ข้อมูลต่าง ๆ ที่จะเป็นประโยชน์ในการบริหารและจัดการ
    ซึ่งทำให้เข้าใจถึงพฤติกรรมของลูกค้าและสามารถนำมาประยุกต์เป็นยุทธศาสตร์รองรับการขยายธุรกิจในอนาคต
    นอกจากนี้ ยังสามารถนำหลักการของการทำเหมืองข้อมูล (Date Mining) มาปรับปรุงระบบ
    Credit Scoring เพื่อเป็นประโยชน์ต่อการอนุมัติสินเชื่อได้รวดเร็วและแม่นยำมากขึ้น
    อีกทั้งยังช่วยลดความเสี่ยงในการอนุมัติสินเชื่อ

5.  โครงการวิจัยด้านเทคโนโลยีสารสนเทศโดยนำเทคโนโลยีอันทันสมัยมาประยุกต์ใช้กับการดำเนินธุรกิจ
    เช่น (1) เทคโนโลยี Radio-Frequency Identification (RFID)
    มาประยุกต์ใช้ควบคุมการจัดเก็บสินค้าคงคลัง เช่นรถปรับสภาพ เป็นต้น (2) เทคโนโลยี
    Global Positioning System (GPS)
    มาประยุกต์ใช้ในการจัดเก็บที่อยู่ของลูกค้าบนแผนที่อิเล็กทรอนิกส์
    เพื่อความสะดวกและรวดเร็วในการให้บริการและช่วยในการวิเคราะห์เชิงกลยุทธในด้านการตลาดและการบริการ